Whittlesea - Wikipedia
Whittlesea se ligging in Oos-Kaap
Koördinate: 32°10′0″S 26°49′0″O﻿ / ﻿32.16667°S 26.81667°O﻿ / -32.16667; 26.81667Koördinate: 32°10′0″S 26°49′0″O﻿ / ﻿32.16667°S 26.81667°O﻿ / -32.16667; 26.81667
15,37 km² (5,9 vk m)
960/km² (2 486,4/myl2)
Whittlesea is 'n dorp in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë. Die naaste groot dorp is Queenstown, 37 km noordoos.
Die dorpie is in 1847 gestig as 'n militêre buitepos. Tydens die Agtste Grensoorlog, op 5 Maart 1851, het die koloniale garnisoen, wat hier gestasioneer was, bekendheid verwerf toe hulle 'n aanval afgeweer het van die Thembu Xhosas en sekere Khoikhoistamme. Die dorp is vernoem na sir Harry Smith se geboorteplek, Whittlesey. Die naam het Whittlesea geraak as gevolg van iemand se verkeerde spelling.
Besighede[wysig | wysig bron]
Die dorpie se sakekern huisves 'n poskantoor, landdroshof, polisiestasie, twee vulstasies en verskeie kleinhandelaars. Die gerieflikste winkel is die Spar en 'n paar ander supermarkte, wat ook die groot banke se OTM's huisves.
Op die dae wanneer salarisse en pensioene uitbetaal word, ontplof die gehuggie in 'n warreboel van voetgangers, taxi's, busse en straatsmouse; dit alles weerskante van 'n groot provinsiale deurroete, die R67 tussen Queenstown en Grahamstad.
Hospitaal[wysig | wysig bron]
'n Goed-gevestigde algemene hospitaal, by name Hewu Hospitaal, is slegs 3 km buite die sakekern in die Ekuphumleni-buurt geleë.
Die dorpie is aan die oewer van die Klipplaatrivier. Bees- en skaapboerdery word die meeste beoefen, terwyl etlike honderde boerbokke ook deur plaaslike bestaansboere in kuddes aangehou word.
↑ 1,0 1,1 1,2 1,3 “Hoofplek Whittlesea”. Sensus 2011.
Ezibeleni • Imvani • Lesseyton • Mpofu • Queenstown • Tylden • Sada • Whittlesea
Baccle's Farm • Hofmeyr • Tarkastad • Tentergate
Molteno • Sterkstroom
Ontsluit van "https://af.wikipedia.org/w/index.php?title=Whittlesea&oldid=1374047"	Kategorieë: SaadjiesNedersettings in die Oos-KaapVersteekte kategorie: Koördinate op Wikidata	Navigasie-keuseskerm
DeutschEnglishFrançaisNederlandsSesotho sa LeboaRomânăTshivenda	Wysig skakels	Die bladsy is laas op 12 Augustus 2015 om 19:56 bygewerk.